Queensberry-reglene

Queensberry-reglene ( også kjent som Marquess of Queensberry rules) er betegnelsen på med allment aksepterte regler som moderne boksing bygger på. Boksing som en egen kampsport ble en realitet da den walisiske idrettsutøveren John Graham Chambers introduserte de nye reglene i 1867. Reglene fikk sitt navn på grunn av den offentlige støtten fra John Douglas, 9. Marquess of Queensberry.Harris, Brian (2008): Intolerance: divided societies on trial. Wildy, Simmonds & Hill Publishing; s. 182.

De var de første som krevde bruk av hansker i boksing.Dunning, Eric (1999): Sport matters: sociological studies of sport, violence, and civilization. Routledge. ISBN 9780415064132. Andre nye innovasjoner omfattet at hver runde besto av tre minutters kamp etterfulgt av ett minutts pause, og enhver bokser som falt måtte reise seg uten hjelp innen 10 sekunder. Hvis han ikke kunne det, ble han erklært slått ut.«Queensberry Rules :  A Brief History», Queensberry Rules Boxing Studio

Hanskene skulle være «fair size», av rimelig størrelse, og bryting og andre former for nærkontakt ble spesifikt forbudt. Hanskenes formål var å beskytte knokene. Den første bokseren som erobret verdensmestertittelen under Queensberry-reglene var James J. Corbett da han i 1892 beseiret John L. Sullivan i New Orleans.

Aksepten av Queensberry-reglene ført til at boksingen utviklet seg i to retninger, en for profesjonelle og en for amatører, begge med ulike variasjoner av reglene.

De opprinnelige Queensberry-reglene
Følgende er teksten til reglene:
Det skal være en rettferdig, stående boksekamp i en 24 fots ring, eller så nær denne størrelsen som praktisk mulig.
Ingen bryting eller omfavning er tillatt.
Rundene skal vare i tre minutter, med et minutt mellom hver runde.
Hvis en av mennene faller på grunn av svakhet eller annet, må han reise seg uten assistanse, noe han får ti sekunder på seg til å gjøre, mens den andre mannen vender tilbake til sitt hjørne, og når den falne er på bena igjen skal kampen tas opp igjen og fortsette til de tre minuttene er omme. Hvis en mann ikke klarer å komme til streken på de ti sekundene som gis, skal det være i dommerens makt å gi seieren til den andre.
En mann som henger i tauene i hjelpeløs tilstand, med tærne ovenfor gulvet, skal regnes for å være nede.
Ingen sekundanter eller andre personer skal tillates å være i ringen under rundene.
Skulle kampen bli stoppet av uunngåelige forstyrrelser, skal dommeren så snart som mulig angi tid og sted hvor kampen skal fullføres, slik at kampen kan bli vunnet og tapt, såfremt ikke begges sponsorer trekker innsatsen.
Hanskene skal være boksehansker i sømmelig størrelse, av beste kvalitet og nye.
Skulle en hanske sprekke eller falle av, må den erstattes til dommerens tilfredsstillelse.
En mann med et kne i gulvet anses for å være nede, og hvis han blir slått har han rett til innsatsen.
Ingen sko eller støvler med fjærer er tillatt.
Kampen skal på alle andre felter styres av de reviderte London Prize Ring-reglene.

Se også
James J. Corbett vs. John L. Sullivan

 Referanser 

Kategori:Boksing